Siņdzjanas pāraudzināšanas nometnes
Siņdzjanas pāraudzināšanas nometnes (uiguru: قايتا تربىيசلாش لاگرلىرى, Qayta terbiyelesh lagérliri; vienkāršotā ķīniešu: 再教育营, piņjiņs: zàijiàoyù yíng) jeb oficiāli Arodizglītības un apmācību centri (vienkāršotā ķīniešu: 职业技能教育培训中心, piņjiņs: Zhíyè Jìnéng Jiàoyù Péixùn Zhōngxī) ir Ķīnas Tautas Republikas Siņdzjanas autonomā apgabala valdības un Ķīnas komunistiskās partijas Siņdzjanas provinciālās komitejas uzturētas masu ieslodzījuma vietas. Nometnes ir daļa no piespiedu pārtautošanas un pretekstrēmisma kampaņas, ko pret Siņdzjanā dzīvojošajām mazākumtautībām īsteno Ķīnas valdība. Nometnēs varētu būt ieslodzīts no viena līdz trim miljoniem cilvēku. Nometnēs ievietotās sievietes pakļautas sistemātiskai izvarošanai, seksuālai vardarbībai, spīdzināšanai, piespiedu sterilizācijai un abortiem. 2021. gada 22. martā Eiropas Savienība par smagajiem cilvēktiesību pārkāpumiem Siņdzjanas apgabalā noteica sankcijas pret četrām Ķīnas amatpersonām. ASV, Austrālljas, un citas valstis Siņdzjanas cilvēktiesību situācijas dēļ daļēji boikotēja 2022. gada Pekinas olimpiskās spēles.